ᱠᱟᱥᱢᱤᱨ ᱨᱮᱭᱟᱜ ᱞᱟᱠᱪᱟᱨ

ᱠᱟᱥᱢᱤᱨ ᱨᱮᱭᱟᱜ ᱞᱟᱠᱪᱟᱨ ᱨᱮᱫᱚ ᱫᱚ ᱠᱚᱧᱮ ᱥᱤᱧᱚᱛ ᱨᱮᱭᱟᱜ ᱢᱩᱬᱩᱛ ᱠᱟᱥᱢᱤᱨᱤ ᱦᱚᱲ ᱠᱚᱣᱟᱜ ᱱᱟᱜᱟᱢ, ᱯᱟᱹᱨᱥᱤ, ᱥᱟᱶᱦᱮᱫ, ᱡᱚᱢᱼᱧᱩ, ᱠᱟᱹᱨᱤ ᱟᱨ ᱟᱹᱨᱤᱪᱟᱹᱞᱤ ᱮᱢᱟᱱ ᱠᱚ ᱵᱩᱡᱷᱟᱹᱜᱼᱟ᱾ ᱠᱟᱥᱢᱤᱨᱤ ᱞᱟᱠᱪᱟᱨ ᱫᱚ ᱦᱤᱱᱫᱩ, ᱵᱩᱫᱫᱷᱟ ᱟᱨ ᱛᱟᱭᱚᱢ ᱛᱮ ᱤᱥᱞᱟᱢ ᱫᱷᱚᱨᱚᱢ ᱛᱮ ᱟᱹᱰᱤ ᱜᱟᱱ ᱚᱨᱥᱚᱝ ᱟᱠᱟᱱᱟ᱾ ᱠᱟᱥᱢᱤᱨ ᱨᱮ ᱢᱩᱥᱞᱟᱹ ᱠᱚᱣᱟᱜ ᱟᱠᱨᱚᱢᱚᱱ ᱛᱟᱭᱚᱢ ᱠᱟᱥᱢᱤᱨ ᱨᱮᱭᱟᱜ ᱞᱟᱠᱪᱟᱨ ᱫᱚ ᱯᱟᱨᱥᱤᱭᱟᱱ ᱥᱟᱶᱛᱮ ᱛᱟᱞᱢᱟ ᱮᱥᱤᱭᱟ ᱨᱮᱭᱟᱜ ᱞᱟᱠᱪᱟᱨ ᱛᱮ ᱟᱹᱰᱤ ᱜᱟᱱ ᱚᱨᱥᱚᱝ ᱟᱠᱟᱱᱟ᱾

ᱢᱟᱨᱮ ᱱᱟᱜᱟᱢ
ᱵᱚᱭᱫᱤᱠ ᱠᱟᱹᱨᱤ ᱟᱨ ᱞᱟᱠᱪᱟᱨ ᱠᱟᱥᱢᱤᱨ ᱨᱮ ᱦᱟᱨᱟ ᱨᱟᱠᱟᱵ ᱟᱠᱟᱱᱟ, ᱟᱨ ᱟᱫᱚᱢ ᱢᱟᱨᱮ ᱵᱚᱭᱫᱤᱠ ᱵᱷᱚᱡᱚᱱ ᱠᱟᱥᱢᱤᱨ ᱨᱮᱜᱮ ᱚᱞ ᱟᱠᱟᱱᱟ᱾ ᱵᱷᱟᱨᱚᱛ ᱱᱟᱴᱭᱚ ᱥᱟᱥᱛᱨᱚ ᱡᱟᱦᱟ ᱫᱚ ᱥᱤᱧᱚᱛᱤᱭᱟᱹ ᱞᱟᱠᱪᱟᱨ, ᱮᱱᱮᱡᱼᱥᱮᱨᱮᱧ ᱟᱨ ᱥᱟᱶᱦᱮᱫ ᱨᱮᱭᱟᱜ ᱢᱤᱫ ᱜᱮᱭᱟᱱ ᱯᱩᱛᱷᱤ ᱠᱟᱱᱟ, ᱚᱱᱟ ᱫᱚ ᱠᱟᱥᱢᱤᱨ ᱨᱮᱜᱮ ᱥᱤᱨᱡᱚᱱ ᱞᱮᱱᱟ᱾ ᱡᱟᱦᱟ ᱚᱠᱛᱚ ᱯᱟᱞᱤ ᱥᱤᱧᱚᱛ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱠᱟᱨᱮᱱᱟᱜ ᱵᱩᱫᱫᱷᱚ ᱥᱟᱶᱦᱮᱫ ᱨᱮᱭᱟᱜ ᱯᱩᱭᱞᱩ ᱯᱟᱹᱨᱥᱤ ᱛᱟᱦᱮ ᱠᱟᱱᱟ, ᱠᱟᱥᱢᱤᱨ ᱨᱮ ᱩᱱᱚᱠᱛᱚ ᱥᱟᱱᱟᱢ ᱵᱩᱫᱫᱷᱚ ᱥᱟᱶᱦᱮᱫ ᱜᱮ ᱥᱚᱸᱥᱠᱨᱤᱛ ᱛᱮ ᱚᱞᱚᱜ ᱠᱟᱱ ᱛᱟᱦᱮᱱᱟ᱾ ᱠᱳᱥ ᱥᱟᱥᱛᱨᱚ, ᱡᱟᱦᱟᱸ ᱫᱚ ᱠᱟᱢᱟ ᱥᱩᱛᱨᱚ ᱛᱟᱭᱚᱢ ᱫᱚᱥᱟᱨ ᱡᱟᱱᱟᱝ ᱥᱟᱬᱮᱥ ᱚᱱᱚᱞ ᱠᱟᱱᱟ ᱚᱱᱟ ᱦᱚᱸ ᱠᱟᱥᱢᱤᱨ ᱨᱮᱜᱮ ᱚᱞ ᱞᱮᱱᱟ᱾ ᱟᱫᱚᱢ ᱢᱩᱬᱩᱛ ᱚᱱᱚᱞ ᱠᱚ ᱡᱟᱦᱟ ᱫᱚ ᱠᱟᱥᱢᱤᱨ ᱨᱮ ᱥᱤᱨᱡᱚᱱ ᱞᱮᱱᱟ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ, ᱵᱤᱜᱽᱭᱟᱱ ᱵᱷᱚᱨᱚᱭᱵᱷ ᱛᱚᱱᱛᱨᱚ, ᱭᱳᱜᱟ ᱥᱩᱛᱨᱚ, ᱥᱚᱯᱚᱱᱫᱤ ᱠᱟᱨᱠᱤᱨᱟ, ᱛᱚᱱᱛᱨᱚ ᱞᱳᱠ ᱯᱟᱨᱟ-ᱛᱨᱤᱥᱤᱠᱟ-ᱵᱤᱵᱚᱨᱚᱱ ᱟᱨᱦᱚᱸ ᱟᱭᱢᱟ᱾

ᱡᱚᱢᱼᱧᱩ

ᱫᱟᱠᱟ ᱠᱟᱥᱢᱤᱨ ᱨᱮᱭᱟᱜ ᱢᱩᱬᱩᱛ ᱡᱚᱢᱟᱜ ᱠᱟᱱᱟ, ᱟᱨ ᱥᱮᱫᱟᱭ ᱠᱷᱚᱱ ᱜᱮ ᱱᱚᱣᱟ ᱜᱮ ᱢᱩᱬᱩᱛ ᱡᱚᱢᱟᱜ ᱞᱮᱠᱟᱛᱮ ᱢᱮᱱᱟᱜᱼᱟ᱾ ᱫᱟᱠᱟ ᱥᱟᱶᱛᱮ ᱡᱤᱞ ᱫᱚ ᱠᱟᱥᱢᱤᱨ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱠᱩᱥᱤᱭᱟᱜ ᱡᱚᱢᱟᱜ ᱠᱟᱱᱟ᱾ ᱠᱟᱥᱢᱤᱨᱤ ᱧᱩᱣᱟᱜ ᱢᱩᱸᱫᱽ ᱨᱮ ᱢᱮᱱᱟᱜᱼᱟ, ᱱᱩᱱ ᱪᱟᱭ ᱥᱮ ᱥᱤᱨ ᱪᱟᱭ ᱟᱨ ᱠᱟᱦᱣᱟᱦ ᱥᱮ ᱠᱮᱦᱮᱣ᱾

ᱯᱚᱨᱚᱵᱽ
ᱠᱟᱥᱢᱤᱨᱤ ᱦᱤᱱᱫᱩ
ᱠᱟᱥᱢᱤᱨ ᱨᱮᱱ ᱦᱤᱱᱫᱩ ᱠᱚᱣᱟᱜ ᱢᱩᱬᱩᱛ ᱯᱚᱨᱚᱵ ᱫᱤᱱ ᱦᱩᱭᱩᱜ ᱠᱟᱱᱟ:
 ᱦᱮᱨᱟᱛᱷ (ᱥᱤᱵᱷᱨᱟᱛᱨᱤ)
 ᱠᱷᱮᱛᱪᱢᱟᱣᱟᱥ
 ᱱᱟᱵᱷᱨᱮᱦ
 ᱡᱟᱭᱮᱛᱷ ᱟᱛᱷᱟᱢ
 ᱴᱤᱠᱤ ᱥᱳᱨᱟᱢ
 ᱯᱟᱱ
 ᱜᱟᱰ ᱵᱟᱴ

ᱠᱟᱥᱢᱤᱨᱤ ᱢᱩᱥᱞᱟᱹ
ᱠᱟᱥᱢᱤᱨᱤ ᱢᱩᱥᱞᱟᱹ ᱠᱚᱣᱟᱜ ᱢᱩᱬᱩᱛ ᱯᱚᱨᱚᱵ ᱫᱚ ᱦᱩᱭᱩᱜ ᱠᱟᱱᱟ:
ᱤᱫᱽ ᱩᱞ ᱟᱡᱽᱦᱟ
ᱤᱫᱽ ᱩᱞ ᱯᱷᱤᱛᱚᱨ 
ᱥᱚᱵ ᱮ ᱵᱚᱨᱟᱛ 
ᱥᱟᱵ ᱮ ᱢᱮᱦᱨᱟᱡᱽ
ᱤᱫᱽ ᱮ ᱢᱤᱞᱟᱫᱽ ᱩᱱ ᱱᱚᱵᱤ
ᱱᱚᱣᱨᱳᱡᱽ

ᱯᱟᱹᱨᱥᱤ ᱟᱨ ᱥᱟᱶᱦᱮᱫ

ᱠᱟᱥᱢᱤᱨᱤ ᱯᱟᱹᱨᱥᱤ ᱥᱮ ᱠᱳᱥᱩᱨ ᱫᱚ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱫᱟᱨᱫᱤᱠ ᱜᱩᱥᱴᱤ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ᱾

ᱡᱟᱹᱢᱢᱩ ᱟᱨ ᱠᱟᱥᱢᱤᱨ ᱨᱮᱭᱟᱜ ᱥᱟᱨᱠᱟᱨᱤ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱠᱳᱥᱩᱨ, ᱰᱳᱜᱽᱨᱤ, ᱦᱤᱱᱫᱤ-ᱩᱨᱫᱩ ᱟᱨ ᱤᱝᱞᱤᱥ᱾ ᱠᱟᱥᱢᱤᱨᱤ ᱥᱮ ᱠᱳᱥᱩᱨ ᱫᱚ ᱟᱨᱦᱚᱸ ᱥᱤᱧᱚᱛ ᱨᱮᱭᱟᱜ ᱒᱒ ᱜᱚᱴᱟᱱ ᱥᱤᱰᱩᱞ ᱯᱟᱹᱨᱥᱤ ᱠᱚ ᱢᱩᱸᱫᱽ ᱨᱮᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ᱾

ᱥᱮᱨᱮᱧ

ᱵᱟᱨᱦᱮ ᱡᱚᱱᱚᱲ
ᱥᱟ.ᱠᱷᱭᱟ.ᱛ

ᱛᱷᱚᱠ: ᱠᱟᱥᱢᱤᱨ
ᱛᱷᱚᱠ: ᱠᱟᱥᱢᱤᱨ ᱨᱮᱭᱟᱜ ᱞᱟᱠᱪᱟᱨ